pl de sv en da en de it en fr de sv en de en da en en de da en en en en en en en en en en en it en da da nb nl nl nl nl nl zh fr fr fr fr ja fr en nb sv da id da nl da da da da da da da da da da da nb da da da da da da da nl da da da da da en da da da da da sv da da da da da da da en da da de en en en da en en en sv da en fr en en da da nl da da da da da da da da da da da da da da da nl da da fr da da en fr da da en da da en da da de da de da en nb en fr sv en da en en en en en de en fr da fr en en da da en de en en nl da fr de en sv da en fr en en da nn da da da da nb nn da da da da da nb da nn da da da da nb nn nl da tr da en es en en
Blodig Weekend 2014 – Filmskribenten
Top 10 – Gode Halloween-gys
7 fremragende film om kulter
7 fremragende film om zombier
7 fremragende film med Bruce Willis
BLODIG WEEKEND 2014: Jeg har overlevet endnu en skøn omgang med blod, gru og rædsel
Blodig Weekend 2014: Tredje omgang af genrefilmsfestivalen Blodig Weekend viste sin sidste film i søndags. To weekender med skræk og rædsel i biografen nåede således sin ende. Første weekend fandt sted i København, mens anden del også indtog Aarhus. Jeg har skrevet om første weekend her og her, men var selvfølgelig også til stede under festivalens anden blodige halvleg.
Her blev der lagt ud med verdenspremieren på den danske found footage-gyser Encounters. En godt fyldt sal 1 i CinemaxX var således klar til at blive skræmt. Særligt uhyggeligt blev det dog ikke. Eller særligt underholdende for den sags skyld, mens man i Te Blair Witch Project-stil følger et lille filmhold, der farer vild i de store svenske skove. Her er det dog ikke hekse, der lurer i mørket.
Det stakkels filmhold på afveje i Encounters
Det ændrer desværre ikke på, at uhyggen er til at overse. Det er de kedelige klichéer og det klodsede manuskript til gengæld ikke. Men gruppen fungerer godt og naturligt med deres interne drillerier og uenigheder. Humoren balanceres bare ikke helt vellykket med gyset. Grinene overtog også der, hvor det ikke var mest gavnligt for historien og forsøget på uhygge. Desværre en fuser på trods af gode horror-intentioner og genrehjertet på rette sted.
Om torsdagen havde Blodig Weekend skiftet biografen ud med Warehouse9 i København, hvor finske Nightsatan leverede 80’er-inspireret synth-koncert efter, at deres kortfilm var blevet vist. Jeg havde desværre ikke mulighed for at deltage, men kastede mig dagen efter atter ind i kampen til visningen af Sharknado 2. Ja, opfølgeren til den der film med Ian Ziering (du ved, Steve Sanders), der kommer i kamp mod en tornado fyldt med glubske hajer. WTF.
Ja, det Ian Ziering med en motorsav og en stor haj. Gæt selv filmen.
En herlig dumt præmis, der med 2’eren tages skridtet videre med flere hajer og mere dumhed. Og selvom den var mere underholdende end den første, kneb det med at holde tomgangen og kedsomheden på afstand. Det er fatalt, når man laver en film om hajer i tornadoer. Den var dog ikke uden medrivende dumhed, som eksempelvis når Ian kløver en klodset animeret kæmpehaj i to med sin motorsav.
Efter en lørdag, hvor jeg desværre gik glip af Nacho Vigalondos thriller Open Windows med Elijah Wood og Sasha Grey i hovedrollerne samt det overnaturlige gys Starry Eyes, var jeg blot endnu mere klar på Blodig Weekends afslutningssalut med besættelses-gyset Te Quiet Ones og Jordens undergang i den australske These Final Hours.
Det er uuuhyggeligt i Te Quiet Ones – eller måske egentlig ikke heeeelt så uhyggeligt alligevel
Det legendariske britiske filmstudie Hammer Film står bag Te Quiet Ones. Studiet havde sin storhedstid i 50’erne og 60’erne, hvor blandt andet Dracula og Frankenstein var på filmstrimlen. Det genoplivede studie har dog et stykke vej tilbage til horror-tinderne med Te Quiet Ones, hvor en Oxford-professor vil bevise, at det overnaturlige findes og kan helbredes. Det forsøger han så at gøre med sin forpinte patient Jane Harper, der synes at være besat.
Jared Harris er karismatisk som snørklet professor, mens Olivia Cooke er skræmmende og tvetydig som Harper. Atmosfæren er mørk og trykkende, men desværre sættes de gode takter over styr af billige jump scares, klodsede klichéer og effektjageri. Det dræner historien for uhygge og troværdighed. Te Quiet Ones ender som et middelmådigt, men trods alt delvist vellykket gys.
Jorden går under i These Final Hours, så graffiti er helt ok
Blodig Weekend sluttede helt symbolsk af med den dystopiske These Final Hours, hvor man følger en mands sidste timer inden Jordens undergang. Hvad bruger man så de sidste timer på? Her fester, knepper og begår folk selvmord og har nederen på. Filmen bliver bare ikke helt så intens og medrivende, som der sigtes efter med flere højdramatiske scener, der involverer både børn, afmagt og håndvåben.
En ujævn film, der dog ret godt fastholder en stemning af håbløshed på sin vej mod Jordens undergang, der desværre bare ikke bliver til det slag i mellemgulvet, man kunne have ønsket sig. Men en ok ond, om end ikke opløftende afslutning på endnu ombæring Blodig Weekend, der har budt på skønne gensyn med klassikere, besøg af horror-legender og nye spændende skrækfilm. Jeg ser bestemt frem til fjerde ombæring af Blodig Weekend næste år.
– Besøg Blodig Weekend på deres site her og på Facebook her.
– Læs mine øvrige artikler fra: Blodig Weekend 2014 her, 2013 her og 2012 her.
– Besøg Filmskribenten på Facebook her.
BLODIG WEEKEND 2014: Kannibal-legende, franske fristelser og en hel masse død
30. september 2014/i Blodig Weekend, Blodig Weekend 2014 /af Bjarke Friis Kristensen
Blodig Weekend 2014: I år strækker genrefilmsfestivalen Blodig Weekend sig over to weekender. Første weekend, der fandt sted i Cinemateket i København, er nu veloverstået. Gruen fortsætter dog allerede fra onsdag den 2. oktober med visningen af den danske found footage-gyser Encounters, mens også Århus lægger krop til festivalen i weekend nummer to. Du finder programmet herunder og hos Blodig Weekend her.
Jeg har rapporteret fra festivalens to første dage her, men nu gælder det anden del af første weekend. Hvor fredagen ubetinget stod i Troma-kongen Llyod Kaufman og Te Toxic Avengers navn, så ejede den kontroversielle Cannibal Holocaust aka Kannibalmassakren fra 1980 lørdagen, hvor den 75-årige, italienske instruktør Ruggero Deodato var til stede til en q&a.
Der gnaskes løs i Cannibal Holocaust aka Kannibalmassakren fra 1980
Inden kannibalklassikeren indtog lærredet lørdag aften, var Cinemateket indtaget af diverse boder, hvor man kunne købe plakater, film og merchandise. Der var virkelig mange spændende sager, og så var det hyggeligt at møde andre gore hounds. Deodato og Kaufman var selvfølgelig også til stede, så man kunne få taget et billede med dem og signeret sine film og filmplakater.
Der var syv film på programmet om lørdagen. Jeg fik set beskedne tre. Først den vellykkede vampyr-mocumentary-komedie What We Do in te Shadows. Her følger et dokumentarhold livet i et vampyrbofællesskab i New Zealand, hvilket selv sagt ikke er problemfrit, når nu man er vampyr. Ikke altid lige komisk vellykket, men vampyrerne var hele vejen godt selskab.
Den overhøflige vampyr i mocumentary-komedien What We Do in te Shadows
Lige fra den overhøflige Viago (Taika Waititi) til den lidt for selvsikre Deacon (Jonathan Brugh) og den dameglade Vladislav (Jemaine Clement). Grotesk, sjov, blodig, herligt tåbelig og hele vejen leveret med en kærlighed til genren. Efterfølgende var det tid til Kannibalmassakren – og det i propfyldt sal. Helt forrygende fedt.
Selvom den grumme klassiker er mere end 30 år gammel, er det fortsat en brutal og trøstesløs oplevelse med sine dyredrab, voldtægter og generelt blodig omgang med menneskekroppen. En af mine all time favourites. Det var derfor også stort at møde Deodato, der introducerede filmen og efterfølgende deltog i en q&a. Han var en noget uforudsigelig blanding af morsom, veloplagt og vrissen. Men utvivlsomt en fornøjelse – i hvert fald for mig.
Instruktør Ruggero Deodato fortæller om sin kannibalklassiker Cannibal Holocaust aka Kannibalmassakren
Lørdagen sluttede med Bustillo og Maurys ret så fremragende Among te Living, efter at jeg havde stammet mig sortsnakkende igennem min introduktion af den franske horrorfilm. En genrebevidst sag i slasherland, der ligger et sted imellem de to franskmænds to forrige film, den blodig Inside og den overnaturlige Livid. I Among te Living følger man tre drenge, der får enden på komedie, da de møder en mystisk maskeret mand. Brutal, eventyrlig og tung af horror-stemning.
Om søndagen var der fire film på programmet. Den schweiziske vampyrfilm Chimères samt en 20-års jubilæumsvisning af Ole Bornedals Nattevagten med besøg af instruktøren. Selv så jeg ABCs of Death 2, hvor hvert bogstav i alfabet udgjorde udgangspunktet for filmens 26 indslag fra forskellige instruktører.
Halvt betjent, halvt varulv – 100% WolfCop
Et opfindsomt, vanvittigt og blodigt kludetæppe af måder, man kan dø på. Niveauet var højere og mindre ujævnt end forgængeren. Så selvom det er mange kortfilm at tage ind på én gang, var det en ret så forrygende og forrygende skizofren oplevelse. Jeg sluttede søndagen af med den fjollede horrorkomedie WolfCop, der er præcis det, du tror den er – en film om en varulvebetjent.
En film, der er nem at elske, men som jeg gerne ville have elsket endnu mere. For selvom folkene bag utvivlsomt har horrorhjertet på rette sted, var filmen ikke lige veloplagt fortalt, mens ikke alle jokes ramte lige godt plet. Men den var præcis sjov nok til at komme i mål – og så var det en fornøjelse med filmens praktiske effekter. Jeg ser bestemt frem til WolfCop 2, der allerede er på vej.
– Besøg Blodig Weekend på deres site her og på Facebook her.
– Læs også om mine filmanbefalinger på Blodig Weekend 2014 her, og første del  her.
– Besøg Filmskribenten på Facebook her.
Programmet for resten af Blodig Weekend 2014:
ONSDAG DEN 1. OKTOBER 2014
21.00 | ENCOUNTERS | CinemaxX KBH
TORSDAG DEN 4. OKTOBER 2014
21:00 | Den officielle Blodig Weekend-fest. Filmen Nightsatan and te Loops of Doom vises og efterfølgende er der koncert med bandet Nightsatan.
FREDAG DEN 3. OKTOBER 2014
19.00 | Sharknado 2: Te Second One | CinemaxX KBH
19.00 | These Final Hours | CinemaxX Aarhus
21.00 | Sharknado 2: Te Second One | CinemaxX Aarhus
LØRDAG DEN 4. OKTOBER 2014
19.00 | ZOMBEAVERS | CinemaxX Aarhus |
19.00 | TE DEVIL’s HAND | CinemaxX Aarhus |
21.30 | Open Windows | Grand Teatret
23.45 | Starry Eyes | Grand Teatret
SØNDAG DEN 5. OKTOBER 2014
17.00 | Te Quiet Ones | CinemaxX KBH
17.00 | AUX YEUX DES VIVANTS/AMONG TE LIVING | CinemaxX Aarhus
19.00 | These Final Hours | CinemaxX KBH
19.00 | WHAT WE DO IN TE SHADOWS | CinemaxX Aarhus
https://filmskribenten.dk/wp-content/uploads/2014/09/Blodig-Weekend-2014-02-cannibal-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-09-30 12:05:552015-11-05 20:25:27BLODIG WEEKEND 2014: Kannibal-legende, franske fristelser og en hel masse død
BLODIG WEEKEND 2014: Amish-slasher, besøg af en legende og sjasket giftaffaldsklassiker
27. september 2014/i Blodig Weekend, Blodig Weekend 2014 /af Bjarke Friis Kristensen
Blodig Weekend 2014: Genrefilmsfestivalen Blodig Weekend åbnede i torsdags med verdenspremieren på Christian E. Christiansens nyeste film, den amerikanske amish-og-teen-slasher Devil’s Hand. Instruktøren introducerede filmen med en ærlig q&a om blandt andet sin kærlighed til genren og erfaringer med, at Hollywood klipper personligheden ud hans film.
Her i landet er han nok mest kendt for Lev stærkt og Råzone. Nå ja, og det der thriller-flop, vi ikke taler om (host, ID:A). I USA har han dyrket horrorgenren med hans økonomisk succesfulde, men på alle andre måder meget lidt succesfulde gys Te Roommate. Med Devil’s Hand er han nu hjemvendt med endnu et gys, der heldigvis en langt bedre end Te Roommate (ikke at det siger så meget).
Christian E. Christiansen i q&a før sin amish-slasher Devil’s Hand
Men Christian E. Christiansen ved, hvad det er, han laver – nemlig letbenet popcornsunderholdning. Og det leverer denne velpacede, klichéfulde og sine steder fint stemningsfulde gyser, der foregår i et lille Amish-samfund. Her nærmer en profeti sin opfyldelse og hermed djævelens komme, hvilket involverer en flok piger (der alle selvfølgelig er meget pæne). De må derfor forsøge at overleve en mystisk morder, der hærger i det religiøse samfund.
Nej, den er på ingen måde original. Men hul i det. Filmen fungerer nemlig på sine egne, letbenede præmisser og kommer fint i mål som det den er. En middelmådig slasher, der dog ikke er uhyggelig, men bestemt ok underholdende. Her trækker et par groteske – om end ublodige – drab op, sammen med solide præstationer fra blandt andet en olm Colm Meaney som fanatisk præst.
En kysk pige, der helt sikkert dør i Devil’s Hand
Modsat torsdagens kun ene visning, var der fem film at kaste sig over om fredagen, plus en live-opførsel af udvalgte scener fra Te Toxic Avenger, der ligeledes blev vist på 35 mm om aftenen (fuck yeah). En dag med både home invasion-gys (Te Torment), science fiction-action (Te Anormaly), varulvegru (Late Phases) og ja, den snaskede klassiker Te Toxic Avenger fra 1984.
Jeg fik kun set Te Toxic Avenger – et tidligt højdepunkt på festivalen, og et højdepunkt for mig i 2014. For det var selv sagt en fornøjelse at gense 80’er-sjaskeren i en fyldt sal med et engageret publikum, der også kom i audiens hos selveste Lloyld Kaudman. Medstifteren af det berygtede filmselskab Troma, der i snart 40 år har produceret den ene smattede film efter den anden, hvor hans Te Toxic Avenger fortsat står som pejlemærket. Det forstår jeg godt.
Legenden Lloyld Kaudman filmer og instruerer et tydeligt begejstret publikum før visningen af den forrygende Te Toxic Avenger
En forrygende grotesk, snasket og politisk ukorrekt film om en giftaffaldsskabt hævner, der rydder ud i alle slynglerne i det korrupte Tromaville. Legenden Kaufman var veloplagt og som altid i hopla i sin introduktion af filmen og den efterfølgende q&a, der selvfølgelig involverede lumre jokes, men også en ubetinget begejstring for filmmediet. Nå ja, og så fik han den fyldte sal til at danse rundt, så han kunne få skudt materiale til introduktionen på den kommende Blu-ray-udgivelse af Te Toxic Avenger 2. I sandhed en legende og en legendarisk aften.
– Besøg Blodig Weekend på deres site her og på Facebook her.
– Læs også om mine filmanbefalinger på Blodig Weekend 2014 her.
– Besøg Filmskribenten på Facebook her.
https://filmskribenten.dk/wp-content/uploads/2014/09/dag-01-Blodig-Weekend-2014.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-09-27 11:06:402014-09-27 13:14:00BLODIG WEEKEND 2014: Amish-slasher, besøg af en legende og sjasket giftaffaldsklassiker
BLODIG WEEKEND 2014: Genrefilmsfestival er klar med herlig gru, horror og bizarre film
24. september 2014/i Blodig Weekend, Blodig Weekend 2014 /af Bjarke Friis Kristensen
Blodig Weekend 2014: Så kan vi for tredje gang mæske os i grum horror og andre både bizarre og brutale genrefilm. For filmfestivallen Blodig Weekend indtager nemlig biografer i både København og Århus fra den 25.-28. september samt fra den 2.-5. oktober. Ja, hele to weekender bliver det til i år, modsat de to første års ene weekend.
Igen i år er der flere spændende film på programmet, og ja, du kan roligt sætte godt med tid af til at krybe ind i biografmørket for at blive slagtet, kvalt og gnasket i. Nej, der er vel ingen grund til at fortælle, hvor skønt det er at kunne mæske sig i klamme indvolde, blodtørstige vampyrer og vamle kannibaler i hele to weekender.
Te Toxic Avenger, 1984
Jeg vil her lige komme med et par af de titler, jeg særligt ser frem til, mens du nederst her på siden finder hele programmet. Nå ja, og jeg har fornøjelsen af at skulle introducere franske Alexandre Bustillo og Julien Maurys Aux yeux des vivants aka Among te Living. Yes, jeg kan varmt anbefale filmen – en både stemningsfuld, grum og genrebevidst sag. Det er på lørdag den 27. klokken 21:45 i Cinemateket i København.
Du kan også glæde dig gæsterne på Blodig Weekend. Blandt andet ingen ringere end italienske Ruggero Deodato, der står bag en af mine absolutte favoritter, nemlig Cannibal Holocaust, eller Kannibalmassakren på dansk, fra 1980. Du kan også møde den evigt oplagte Lloyd Kaufman, der grundlagde det berygtede filmstudie Troma, som blandt andet har affødt den forrygende Te Toxic Avenger samt Tromeo & Juliet. Dem introducerer han den 26. og 27. september.
Among te Living, 2014
Et par anbefalinger fra min hånd
Ja, det giver sig selv, at jeg lige igen gør opmærksom på Te Toxic Avenger fra 1984, for det kan kun blive en forrygende oplevelse af se denne sjasker i en forhåbentlig fyldt sal med Lloyd Kaufmans introduktion (26. sept., kl. 19:15, Cinemateket). Og så er der løbet ydert positive ord i forvejen på vampyrkomedien What We Do in te Shadows – den glæder jeg mig i hvert fald til samt selvfølgelig den skelsættende Kannibalmassakren (27. sept., kl. 19:15, Cinemateket).
Forhåbentlig har kannibalerne ikke ædt alle publikummer, for det er herefter, at jeg siger et par ord inden den brutale og skrækfilmselskende Among te Living (kl. 21:45, Cinemateket). Videre vil jeg også pege på antologi-filmen ABCs of Death 2, hvor hele 26 instruktører hver giver deres bud på, hvordan man kan dø, mens det uden tvivl bliver både fjollet og blodigt med Wolfcop.
Sidste år indtog de tornado-dræbende hajer CinmaxX og de blev modtaget af et engageret publikum. Så selvfølgelig viser Blodig Weekend Sharknado 2: Te Second One. Den er helt sikkert lige så dum – men forhåbentlig også underholdende. Og så indtager Elijah Wood (ja, Elijah Wood) teknologi-thrilleren (ja, teknologi-thrilleren) Open Windows, som jeg også ser spændt frem til.
Og så er selve Jordens undergang også på programmet, det er klart. Ja, jeg skal selvfølglig se dommedagsfilmen These Final Hours. Afslutningsvis lige et par hurtige andre titler: Nattevagten med introduktion af Ole Bornedal, vampyrfilmen Chimères, bæver-mæskende-zombie-gru (!!!) med Zombeavers og varulvehorror med Last Phases. Få så købt dine billetter.
What We Do in te Shadows, 2014
Besøg Blodig Weekend på deres site her og på Facebook her.
Besøg Filmskribenten på Facebook her.
Herunder det fulde program for festivalen:
TORSDAG DEN 25. SEPTEMBER 2014
21:30 | TE DEVIL’s HAND – Verdenspremiere! | Cinemateket
FREDAG DEN 26. SEPTEMBER 2014
16:30 | TORMENT | Cinemateket
18.00 | TE TOXIC AVENGER: LIVE READING I ASTA BAR | Cinemateket
19.00 | LET US PREY | Cinemateket
19.15 | TE TOXIC AVENGER | Cinemateket
21.00 | TE ANOMALY | Cinemateket
21.45 | LATE PHASES | Cinemateket
LØRDAG DEN 27. SEPTEMBER 2014
13.00-19.00 | COLLECTORS MARKET – SALG AF MEMORABILIA, PLAKATER M.M. | Cinemateket
14.00 | TROMEO AND JULIET | Cinemateket
16.30 | WHAT WE DO IN TE SHADOWS | Cinemateket
18.00 | ANTOLOGI-GYS I BIO BENJAMIN: Faust 2.0 | Cinemateket
19.00 | CABIN FEVER: PATIENT ZERO | Cinemateket
19.15 | KANNIBAL MASSAKREN / CANNIBAL HOLOCAUST | Cinemateket
21.30 | ZOMBEAVERS | Cinemateket
21.45 | AUX YEUX DES VIVANTS/AMONG TE LIVING | Cinemateket
SØNDAG DEN 28. SEPTEMBER 2014
14.00 | CHIMÈRES | Cinemateket
16.30 | ABCS OF DEATH 2 | Cinemateket
19.00 | WOLFCOP | Cinemateket
19.15 | NATTEVAGTEN | Cinemateket
ONSDAG DEN 1. OKTOBER 2014
21.00 | ENCOUNTERS | CinemaxX KBH
FREDAG DEN 3. OKTOBER 2014
19.00 | Sharknado 2: Te Second One | CinemaxX KBH
19.00 | These Final Hours | CinemaxX Aarhus
21.00 | Sharknado 2: Te Second One | CinemaxX Aarhus
LØRDAG DEN 4. OKTOBER 2014
19.00 | ZOMBEAVERS | CinemaxX Aarhus
19.00 | TE DEVIL’s HAND | CinemaxX Aarhus
21.30 | Open Windows | Grand Teatret
23.45 | Starry Eyes | Grand Teatret
SØNDAG DEN 5. OKTOBER 2014
17.00 | Te Quiet Ones | CinemaxX KBH
17.00 | AUX YEUX DES VIVANTS/AMONG TE LIVING | CinemaxX Aarhus
19.00 | These Final Hours | CinemaxX KBH
19.00 | WHAT WE DO IN TE SHADOWS | CinemaxX Aarhus
https://filmskribenten.dk/wp-content/uploads/2014/09/Blodig-Weekend-dagene-2014-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-09-24 19:17:512014-09-27 10:56:11BLODIG WEEKEND 2014: Genrefilmsfestival er klar med herlig gru, horror og bizarre film
FØLG OS PÅ FACEBOOK
‘Triangle of Sadness’ smadrer satiren lige i fjæset på dig22. september 2022 - 12:54
Idyllen krakelerer på underholdende vis i ‘Don’t Worry Darling’22. september 2022 - 12:53
En glubsk løve er generisk løs på savannen i ‘Beast’22. september 2022 - 12:53
‘Moonage Daydream’ er en forrygende fabulerende Bowie-dokumentar15. september 2022 - 06:51
‘Ticket to Paradise’ er en rom com med delvis charme15. september 2022 - 06:50
Hvem er mon morderen i den intense ‘Bodies Bodies Bodies’?8. september 2022 - 15:53
‘Official Competition’ spidder skarpt kunstens forfængelighed1. september 2022 - 09:38
Der er skrækklichéer og en grum overraskelse i ‘Te Invitation’1. september 2022 - 09:38
Jeg blev forført af fremtidens sjælesøgning i ‘After Yang’25. august 2022 - 06:35
‘Bamse’ bøjer uelegant sine pointer i sort/hvide knækpølser25. august 2022 - 06:35
Alt indhold tilhører Filmskribenten.dk
Ved brug kontakt Filmskribenten.dk
Følg os på Facebook
‘Triangle of Sadness’ smadrer satiren lige i fjæset på dig22. september 2022 - 12:54
Idyllen krakelerer på underholdende vis i ‘Don’t Worry Darling’22. september 2022 - 12:53
En glubsk løve er generisk løs på savannen i ‘Beast’22. september 2022 - 12:53
‘Moonage Daydream’ er en forrygende fabulerende Bowie-dokumentar15. september 2022 - 06:51
‘Ticket to Paradise’ er en rom com med delvis charme15. september 2022 - 06:50
KATEGORIER Vælg kategori 4K Ultra HD/Blu-ray  (124) 7 fremragende film  (4) Anmeldelser  (1.172) Artikel  (50) Biograf  (649) Bizart  (57) Blodig Weekend  (35) Blodig Weekend 2013  (5) Blodig Weekend 2014  (4) Blodig Weekend 2015  (2) Blodig Weekend 2017  (5) Blodig Weekend 2018  (5) Blodig Weekend 2019  (5) Blu-ray-anbefaling  (96) Blu-ray/DVD  (769) CPH PIX  (10) CPH PIX 2010  (13) CPH PIX 2011  (19) CPH PIX 2012  (19) CPH PIX 2013  (15) CPH PIX 2014  (6) CPH PIX 2015  (6) CPH PIX 2016  (8) CPH PIX 2017  (9) CPH PIX 2018  (10) Den skal du se  (2) Dvd-anbefaling  (2) En filmserie du skal se  (2) En klassiker du skal se  (1) En nyklassiker du skal se  (4) En serie du skal se  (50) Events  (45) Fanart  (122) Filmanbefaling  (10) Filmsjov  (263) Gossip  (1) Ikke kategoriseret  (12) Inteview  (15) Konkurrence  (1) kortfilm  (63) Kunst  (39) Mashup  (62) Merchandise  (1) Montage  (66) musikvideo  (16) Nyhed  (47) Nyheder  (222) Plakater  (139) Q&A  (1) sammenklip  (22) Shopping  (4) snik snak  (5) sniksnak  (141) soundtrack  (1) Spoof  (100) Streaming  (4) supercut  (96) Top liste  (8) Top ti liste  (12) trailer  (133) Uncategorized  (5)
ARKIV Vælg måned september 2022 august 2022 juli 2022 juni 2022 maj 2022 april 2022 marts 2022 februar 2022 januar 2022 december 2021 november 2021 oktober 2021 september 2021 august 2021 juli 2021 juni 2021 maj 2021 april 2021 marts 2021 november 2020 oktober 2020 september 2020 august 2020 juli 2020 juni 2020 maj 2020 april 2020 marts 2020 februar 2020 januar 2020 december 2019 november 2019 oktober 2019 september 2019 august 2019 juli 2019 juni 2019 maj 2019 april 2019 marts 2019 februar 2019 januar 2019 december 2018 november 2018 oktober 2018 september 2018 august 2018 juli 2018 juni 2018 maj 2018 april 2018 marts 2018 februar 2018 januar 2018 december 2017 november 2017 oktober 2017 september 2017 august 2017 juli 2017 juni 2017 maj 2017 april 2017 marts 2017 februar 2017 januar 2017 december 2016 november 2016 oktober 2016 september 2016 august 2016 juli 2016 juni 2016 maj 2016 april 2016 marts 2016 februar 2016 januar 2016 december 2015 november 2015 oktober 2015 september 2015 august 2015 juli 2015 juni 2015 maj 2015 april 2015 marts 2015 februar 2015 januar 2015 december 2014 november 2014 oktober 2014 september 2014 august 2014 juli 2014 juni 2014 maj 2014 april 2014 marts 2014 februar 2014 januar 2014 december 2013 november 2013 oktober 2013 september 2013 august 2013 juli 2013 juni 2013 maj 2013 april 2013 marts 2013 februar 2013 januar 2013 december 2012 november 2012 oktober 2012 september 2012 august 2012 juli 2012 juni 2012 maj 2012 april 2012 marts 2012 februar 2012 januar 2012 december 2011 november 2011 oktober 2011 september 2011 august 2011 juli 2011 juni 2011 maj 2011 april 2011 marts 2011 februar 2011 januar 2011 december 2010 november 2010 oktober 2010 september 2010 august 2010 juli 2010 juni 2010 maj 2010 april 2010 marts 2010 februar 2010 januar 2010 december 2009 november 2009 oktober 2009
© Copyright - Filmskribenten - powered by Enfold WordPress Theme